CELEX: C2005/006/17
Language: et
Date: 2005-01-08 00:00:00
Title: Euroopa Kohtu (teine koda) 11. novembri 2004. aasta otsus kohtuasjas C-457/02: kriminaalasi Antonio Niselli vastu (Direktiivid 75/442/EMÜ ja 91/156//EMÜ — Jäätmete mõiste — Korduvkasutatavad tootmis- ja tarbimisjäägid — Vanaraud)

8.1.2005   
            
            
               ET
            
            
               Euroopa Liidu Teataja
            
            
               C 6/10
            
         
      EUROOPA KOHTU
   
   (teine koda)
   11. novembri 2004. aasta otsus
   kohtuasjas C-457/02: kriminaalasi Antonio Niselli (1) vastu
   (Direktiivid 75/442/EMÜ ja 91/156//EMÜ - Jäätmete mõiste - Korduvkasutatavad tootmis- ja tarbimisjäägid - Vanaraud)
   (2005/C 6/17)
   Kohtumenetluse keel: itaalia
   Kohtuasjas C-457/02: kriminaalasi Antonio Niselli vastu, mille esemeks on EÜ asutamislepingu artikli 234 alusel Tribunale di Terni (Itaalia) 20. novembri 2002. aasta määrusega esitatud eelotsusetaotlus, mis saabus kohtukantseleisse 18. detsembril 2002, tegi Euroopa Kohus (teine koda), koosseisus: koja esimees C. W. A. Timmermans ja kohtunikud C. Gulmann ja J.-P. Puissochet (ettekandja); kohtujurist J. Kokott, kohtusekretär M. Múgica Arzamendi, 11. novembril 2004 otsuse, mille resolutiivosa on järgmine:
   
               1.
            
            
               Nõukogu 15. juuli 1975. aasta direktiivi 75/442/EMÜ jäätmete kohta, mida on muudetud nõukogu 18. märtsi 1991. aasta direktiiviga 91/156/EMÜ ja komisjoni 24. mai 1996. aasta otsusega 96/350/EÜ, artikli 1 alapunkti a esimeses lõigus toodud jäätmete definitsiooni ei tõlgendata kitsendavalt ainete ja esemete suhtes, mis on määratud nimetatud direktiivi lisades II A ja II B nimetatud kõrvaldamis- või taaskasutamistoiminguteks, samuti mitte nendega võrdväärsetes nimekirjades olevate ainete ja esemete ega ka nende suhtes, mida nende valdaja kavatseb või on kohustatud nendeks toiminguteks määrama.
            
         
               2.
            
            
               Direktiivi 75/442/EMÜ, mida on muudetud direktiiviga 91/156/EMÜ ja otsusega 96/350/EÜ, artikli 1 alapunkti a esimeses lõigus toodud jäätmete mõistet ei tõlgendata selliselt, mis jätab kõrvale tootmis- ja tarbimisjäägid, mida võidakse korduvkasutada või mida korduvkasutatakse tarbimisringluses, kas ilma eelneva töötlemiseta ning keskkonnale kahju tekitamata, või peale eelnevat töötlemist ilma et see nõuaks nimetatud direktiivi lisa II B mõttes taaskasutamistoimingu teostamist.
            
         
      (1)  ELT C 31, 8.2.2003